pythainlp/thai_wikipedia_clean_20230101 huggingface dataset:
หลังจากรอดชีวิตจากการยิงตัวเองในห้องพิจารณาคดี ที่ศาลจังหวัดยะลาเมื่อวันที่ 4 ตุลาคม พ.ศ. 2562 คณากรได้พยายามยิงตัวเองอีกครั้งหนึ่งที่บ้านพักส่วนตัวใน อ.ดอยสะเก็ด จ.เชียงใหม่ ในช่วงเช้าของวันที่ 7 มีนาคม พ.ศ. 2563 ช่วงที่ภรรยาของคณากรออกไปข้างนอกกับบุตรสาว โดยคณากรได้เขียนจดหมายลาลงในเฟซบุ๊กส่วนตัวชื่อ ‘คณากร ตุลาคม’ ก่อนตัดสินใจจบชีวิตตนเอง ในจดหมายมีข้อความระบุว่า
“เรียนเพื่อนๆ พี่น้องประชาชนชาวไทยที่รัก เรื่องจดหมายลา สืบเนื่องจากผม คณากร เพียรชนะ ผู้พิพากษาหัวหน้าคณะชั้นต้นในศาลจังหวัดยะลาใช้อาวุธปืนยิงตนเองในห้องพิจารณาคดีที่ 4 ที่ศาลจังหวัดยะลาเมื่อวันที่ 4 ตุลาคม 2562 ทั้งแถลงการณ์ผ่านสื่อออนไลน์แจ้งให้ประชาชนทราบถึงการที่ เพิ่มศักดิ์ สายสีทอง อธิบดีผู้พิพากษาภาค 5 แทรกแซงผลคำพิพากษาที่ผมเป็นเจ้าของสำนวนรายละเอียดตามคำแถลงการณ์ 25 หน้าของผมซึ่งคงได้อ่านกันแล้ว
ต่อมาผมถูกศาลยุติธรรมตั้งกรรมการสอบสวนและยังถูกพนักงานสอบสวนแจ้งข้อกล่าวหาเป็นผู้ต้องหาในคดีอาญา ซึ่งผมเชื่อว่าต้องถูกลงโทษออกจากราชการเป็นแน่ ทั้งการดำเนินคดีกับตัวผมเพิ่งจะเริ่มต้นการสูญเสียหน้าที่การงานที่รักนั้นคือการสูญเสียตัวตน ทั้งกลับกลายเป็นผู้ต้องหาเสียเอง สภาพร่างกายและจิตใจของผมไม่อาจรับไหวเต็มไปด้วยความทุกข์ เส้นทางชีวิตของผมในชาตินี้ได้ขาดลงแล้ว
ผมขอยืนยันกับเพื่อนๆ พี่น้องประชาชนชาวไทยทุกท่านว่าสิ่งที่ทำลงไป ผมทำด้วยหัวใจที่บริสุทธิ์ต้องการให้ความยุติธรรมแก่ประชาชนและไม่เสียใจที่ได้กระทำ ผมภูมิใจที่เป็นส่วนหนึ่งในการให้ความยุติธรรมแก่ประชาชน
ในอดีตที่เราใช้รัฐธรรมนูญ พ.ศ. 2540 ที่ถูกร่างขึ้นโดย สสร. ประชาชนและนักวิชาการทั้งหลายต่างยอมรับว่าเป็นรัฐธรรมนูญที่มีความเป็นประชาธิปไตยมากที่สุดเท่าที่ประเทศเราเคยมีมา ท่านคงสงสัยว่าขณะใช้รัฐธรรมนูญดังกล่าวทำไมจึงไม่ให้มีการตรวจร่างคำพิพากษาในศาลชั้นต้นเพราะอะไรหรือ สสร. รู้ว่าการตรวจร่างคำพิพากษาในศาลชั้นต้นอาจเปิดโอกาสให้มีการแทรกแซงผลคำพิพากษาโดยอธิบดีผู้พิพากษาภาค
ขออนุญาตถามเพื่อนๆ พี่น้องประชาชนชาวไทยง่ายๆ ว่าสิ่งที่ผมทำลงไปจนถูกสอบวินัยและตกเป็นผู้ต้องหาคดีอาญานี้ท่านพบความชั่วหรือความเลวอยู่ในการกระทำของผมบ้างหรือไม่ ขอทุกท่านตอบในใจเบาๆ ก็พอส่วนผมรู้คำตอบมาตั้งแต่ต้นแล้วเสียดายที่ท่านไม่ใช่ผู้ตัดสิน
ในวันที่ 4 ตุลาคม 2562 ผมไม่คิดว่าจะมีชีวิตรอด แต่วันนั้นสวรรค์ทรงเมตตาให้ผมมีชีวิตอยู่ต่อเข้าใจว่าทรงมีพระประสงค์ให้มาอยู่กับครอบครัวสักระยะหนึ่งเท่านั้น ผมจึงจัดการซ่อมแซมแต่งบ้านบางส่วนให้เรียบร้อยขึ้นเพื่อให้สองแม่ลูกอยู่อย่างสะดวกและปลอดภัยยิ่งขึ้น สอนลูกให้เข้มแข็ง สอนให้เป็นคนดีว่า คนดีคือคนที่ทำในสิ่งที่มีประโยชน์ต่อตนเองผู้อื่นและประชาชนภายในกรอบของศีลธรรม
วันที่ 6-7 มีนาคม 2563 เป็นวันดีลูกปิดเทอมได้หนึ่งสัปดาห์ สมควรแก่เวลา ก่อนหน้านี้ฝึกดับขันธ์บางส่วนมาก่อนแล้ว ดับได้บ้าง ไม่ได้บ้าง ก็ยังดีกว่าดับไม่ลง จึงตัดใจดับขันธ์ทั้งห้าด้วยกำลัง
ชีวิตเป็นเพียงแค่การเดินทาง ร่างกายที่แท้ไม่ใช่ของเรา ท้ายที่สุดย่อมเสื่อมสภาพกลับไปเป็นธาตุทั้งสี่ การพลัดพรากจากหน้าที่การงานหรือคนที่รักก็เช่นกัน ท้ายที่สุดย่อมต้องจากเหลือไว้แต่ความดีในความทรงจำของผู้อื่น เพื่อดับทุกข์จึงขอลาจากไปในเวลานี้แม้จะก่อนเวลาอันควร
ขอความสุขสวัสดีจงมีแด่ทุกท่าน ลาก่อน นายคณากร เพียรชนะ ผู้พิพากษาหัวหน้าคณะชั้นต้นในศาลจังหวัดยะลาฯ และผู้ต้องหา
[[หมวดหมู่:ข้าราชการฝ่ายตุลาการชาวไทย]]
[[หมวดหมู่:ผู้พิพากษาไทย]]
[[หมวดหมู่:สามัญสมาชิกเนติบัณฑิตยสภา]]
[[หมวดหมู่:ผู้ฆ่าตัวตายด้วยอาวุธปืนในประเทศไทย]]
สื่อสังคมออนไลน์
แชมป์โลก AEW
พิมพ์อัปสร เทียมเศวต (ชื่อเล่น ขวัญ) เกิดเมื่อวันที่ 12 กันยายน พ.ศ. 2521 เกิดที่กรุงเทพมหานครเป็นนักแสดงและพิธีกรชาวไทยในฐานะผู้จัดละครร่วมกับบริษัท มีเดีย ซีน จำกัดและบริษัท เฟิร์สคลาส เอ็นเตอร์เทนเม้นท์ จำกัดทางสถานีช่อง 7 เอชดี
พิมพ์อัปสร เทียมเศวต (ชื่อเล่น ขวัญ) เกิดเมื่อวันที่ 12 กันยายน พ.ศ. 2521 เกิดที่กรุงเทพมหานครเป็นนักแสดงและพิธีกรชาวไทยจบการศึกษาระดับปริญญาตรี คณะรัฐศาสตร์จุฬาลงกรณ์มหาวิทยาลัยและจบการศึกษาระดับปริญญาโทสาขาCultural Management จุฬาลงกรณ์มหาวิทยาลัย
พิมพ์อัปสรเธอเริ่มเข้าสู่วงการบันเทิงไทยจากการทำงานเป็นแอร์โฮสเตสจากนั้นเธอเริ่มมีผลงานทางด้านพิธีกรต่าง ๆ อีกคับคั่งและในปัจจุบันเธอมีผลงานในฐานะผู้จัดละครร่วมกับบริษัท มีเดีย ซีน จำกัดและบริษัท เฟิร์สคลาส เอ็นเตอร์เทนเม้นท์ จำกัดทางสถานีช่อง 7 เอชดีและมีผลงานละคร เช่น สาวน้อยร้อยเล่มเกวียน, รักร้อยล้าน, วีรบุรุษกองขยะ, คีตโลกา และ แม่อายสะอื้น เป็นต้น
พิมพ์อัปสรเป็นบุตรสาวแรกเกิดของ สรพงศ์ ชาตรี (เอก) บิดา และ ทัศน์วรรณ เสนีย์วงศ์ ณ อยุธยา (โย) มารดา และมีพี่น้องร่วมกันอยู่ 4 คน ได้แก่ พิศุทธินี (เอิง) พิศรุตม์ (เอม) และพิทธกฤต เทียมเศวต (อั้ม) เกิดที่กรุงเทพมหานคร
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มีเดีย สตูดิโอ จำกัด
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท เฟิร์สคลาส เอ็นเตอร์เทนเม้นท์ จำกัด
บริษัท เฟิร์สคลาส เอ็นเตอร์เทนเม้นท์ จำกัด
รัฐธีร์ วรโรจน์โยธิน (ชื่อเล่น โอ๊ต) เกิดเมื่อวันที่ 4 มิถุนายน พ.ศ. 2537 เป็นนักแสดงชาวไทยสังกัดช่อง 7 เอชดี เป็นที่รู้จักกันจากบทบาท สราวุธ ในละครเรื่อง "สกาวเดือน"
รัฐธีร์ วรโรจน์โยธิน (ชื่อเล่น โอ๊ต) เกิดเมื่อวันที่ 4 มิถุนายน พ.ศ. 2537 เป็นนักแสดงชาวไทยสังกัดช่อง 7 เอชดี จบการศึกษาจากโรงเรียนมัธยมโรงเรียนศรีอยุธยาและจบการศึกษาระดับปริญญาตรีคณะศิลปกรรมศาสตร์ มหาวิทยาลัยศรีนครินทรวิโรฒ
เริ่มเข้าสู่วงการบันเทิงเขาเริ่มเดินแบบ ถ่ายแบบ และโฆษณา จนกระทั่งเป็นผู้ผ่านเข้ารอบเวทีการประกวดรางวัลชนะเลิศ The GQ Gentleman Search 2019 จากทางนิตยสารแฟชั่น GQ ได้รับรางวัลตำแหน่งชนะเลิศได้เซ็นสัญญาเป็นนักแสดงช่อง 7 เอชดีผลงานละครเรื่อง "สกาวเดือน" และรับงานละครเรื่อยมา
กรมกำลังพลทหารบก
กรมกำลังพลทหารบก (อักษรย่อ: กพ.ทบ.; ) เป็นหน่วยงานหลัก ที่กำหนดนโยบายและแผนบริการจัดการกำลังพล เพื่อพัฒนากำลังพลกองทัพบกไทย โดยมีเจ้ากรมกำลังพลทหารบกคนปัจจุบันคือ พลโท นุกูล โล่​ห์ประเสริฐ รองเจ้ากรมกำลังพลทหารบกคนปัจจุบันคือพลตรี เกรียงไกร ปราสาฑสุวรรณ
นอกจากนี้ กรมกำลังพลทหารบกยังมีผลงานสำคัญ ในการเสริมสร้างความพร้อมรบแก่ทหารพราน ที่ปฏิบัติการในจังหวัดชายแดนภาคใต้
ในปี พ.ศ. 2495 ทางกองทัพบกไทยได้ปรับการจัดหน่วยต่าง ๆ และยกฐานะแผนกที่ 1 กรมเสนาธิการทหารบก เป็นกรมกำลังพลทหารบก ตามราชกิจจานุเบกษา โดยอนุมัติให้ใช้อัตราเมื่อวันที่ 6 สิงหาคม พ.ศ. 2495 จึงได้ถือวันดังกล่าวเป็นวันสถาปนากรมกำลังพลทหารบกสืบมา
เดือนพฤษภาคม พ.ศ. 2560 ข้าราชการกรมกำลังพลทหารบก ได้เดินทางเยือนประเทศเวียดนาม และรับบรรยายสรุปจากมานพชัย วงศ์ภักดี เอกอัครราชทูต ณ กรุงฮานอย เกี่ยวกับความสัมพันธ์ไทย–เวียดนาม ทั้งในด้านการเมือง และการทหารของทั้งสองประเทศ รวมถึงมีการแลกเปลี่ยนความคิดเห็น เพื่อเสริมสร้างความสัมพันธ์
เดือนกุมภาพันธ์ พ.ศ. 2559 กรมกำลังพลทหารบก ได้นำนายทหาร, ลูกจ้าง, ข้าราชการ และทหารกองประจำการ เข้ารับฟังการอบรมชี้แจงความรู้ความเข้าใจต่อร่างรัฐธรรมนูญ จากมีชัย ฤชุพันธุ์ ประธานกรรมการร่างรัฐธรรมนูญ (กรธ.)
เดือนพฤษภาคม พ.ศ. 2561 วิทยากรจากกรมกำลังพลทหารบกได้รับเชิญสมาคมแม่บ้านทหารบก ในการอบรมโครงการสร้างองค์ความรู้ สร้างคน สร้างงาน แก่ครอบครัวกำลังพลกองทัพบกที่ทุพพลภาพ
วชิรวิชญ์ ชีวอารี (เกิด 27 ธันวาคม พ.ศ. 2540) ชื่อเล่น ไบร์ท เป็นพิธีกร นักแสดง นายแบบ นักร้องชาวไทย มีเชื้อสายไทย-จีน-อเมริกัน มีชื่อเสียงจากการรับบท "สารวัตร" ในซีรีส์ทางโทรทัศน์เรื่อง เพราะเราคู่กัน 2gether The Series (2563) และบท "ธาม" จากซีรีส์เรื่อง F4 Thailand: หัวใจรักสี่ดวงดาว (2564)​
วชิรวิชญ์ ชีวอารี ชื่อเดิม"กุลธร ชีวอารี" มีเชื้อสายอเมริกันจากคุณปู่ และเชื้อสายจีนจากคุณตา ส่วนคุณย่าและคุณยายเป็นคนไทย สำเร็จการศึกษาระดับชั้นประถมศึกษาจากโรงเรียนอนุบาลสุธีธร จังหวัดนครปฐม ระดับชั้นมัธยมศึกษาตอนต้นจากโรงเรียนสวนกุหลาบวิทยาลัย รุ่นที่ 134 และระดับชั้นมัธยมศึกษาตอนปลายจากโรงเรียนเตรียมอุดมศึกษา รุ่นที่ 76 เคยเข้าศึกษาในโครงการหลักสูตรวิศวกรรมศาสตร์ ภาคภาษาอังกฤษ (TEPE) คณะวิศวกรรมศาสตร์ มหาวิทยาลัยธรรมศาสตร์ และได้ย้ายไปศึกษาอยู่ที่มหาวิทยาลัยกรุงเทพ สาขา Marketing (หลักสูตรนานาชาติ) (Bangkok University International หรือ BUI) วชิรวิชญ์สำเร็จการศึกษาจากมหาวิทยาลัยกรุงเทพในปี 2564 โดยมีกำหนดการเข้ารับปริญญาในเดือนธันวาคม 2565
วชิรวิชญ์เริ่มเข้าสู่วงการบันเทิงจากการเป็นพิธีกรรุ่นที่ 6 ในรายการ "สตรอเบอรี่ครับเค้ก" ทางช่อง 3 เมื่อปี 2556 ถึงปี 2558 ซึ่งเป็นรุ่นเดียวกับ ทิพนารี วีรวัฒโนดม และ พรพิพัฒน์ พัฒนเศรษฐานนท์ เพื่อนร่วมค่ายในปัจจุบัน หลังจากเซ็นสัญญากับ จีเอ็มเอ็มทีวี ปี พ.ศ. 2562 เขาได้เข้าเป็นหนึ่งในพิธีกรรายการ โตแล้ว ทางช่อง GMM25 ตั้งแต่ตอนที่ 135 เป็นต้นมาจบกระทั่งจบซีซั่น ปี 2563 เขาได้รับโอกาสทำพิธีกรร่วม 2 รายการ ได้แก่ เพราะเราเล่นกัน และ BrightWin Inbox ปลายปี 2563 วชิรวิชญ์ กลับมาเป็นพิธีกรรายการ โตแล้ว ซีซั่น 2 ในชื่อ โตแล้วเป็นคนทุกที่
วชิรวิชญ์ เริ่มมีผลงานการแสดงครั้งแรกในปีพ.ศ. 2556 พร้อมกับงาน "สตรอเบอรี่ครับเค้ก" ที่เปิดตัวด้วยละครสั้นของเหล่าพิธีกรในชุด The Beginning วชิรวิชญ์มาในเรื่องที่ 3 รักร้อยเมตร สร้างโดย ดวงมาลีมณีจันทร์ ร่วมกับ นาดาวบางกอก นำแสดงโดย วชิรวิชญ์ และ ธัญญาภรณ์ เลาหมนตรี จากนั้นเขาได้มีผลงานการแสดงหลากหลายทั้งในละครทีวี ภาพยนตร์ และมิวสิควิดีโอ ได้แก่ บันทึกกรรม ตอน ยอดมนุษย์ธรรมดา เฮฮาเมียนาวี และ Social Death Vote ทางช่อง 3 และ I Sea U ฉันรักทะเล…ที่มีเธอ ทางช่อง True4U จนกระทั่งในปีพ.ศ. 2561 วชิรวิชญ์ได้ออดิชั่นเข้าร่วมโครงการ GMM25 New Face 2018 และเป็น 1 ใน 8 คนที่ผ่านการคัดเลือกจากผู้สมัครมากว่าหมื่นคน ภายหลังจึงได้เซ็นสัญญาเข้าเป็นนักแสดงในสังกัดจีเอ็มเอ็มทีวี เขาประเดิมงานแรกโดยการนักแสดงในซีรีส์ชุด Love Song Love Series ตอนเราและนาย ปีพ.ศ. 2562 วชิรวิชญ์มีผลงานบทรองในละคร ก่อนอรุณจะรุ่ง และเริ่มเป็นที่สนใจจากการรับบทพระเอกวัยเด็กในเรื่อง รักฉุดใจนายฉุกเฉิน My Ambulance ทางช่อง ONE31
ในปี พ.ศ. 2563 วชิรวิชญ์กลายเป็นนักแสดงมีชื่อเสียงจากการได้รับบท "สารวัตร" คู่กับ เมธวิน โอภาสเอี่ยมขจร ในซีรีส์ "เพราะเราคู่กัน" ที่ประสบความสำเร็จทำยอดวิวอันดับ 1 บน LINETV ในครึ่งปีแรก และยังประสบความสำเร็จในต่างประเทศด้วย จากความสำเร็จของเพราะเราคู่กัน ทำให้เขาได้กลับมารับบท "สารวัตร" อีกครั้งในซีรีส์ เพราะเรา(ยัง)คู่กัน ออกอากาศวันที่ 14 สิงหาคม วชิรวิชญ์ ชีวอารี กลับมารับบท "สารวัตร" อีกครั้งในภาพยนตร์ เพราะเราคู่กัน The Movie โดยมีกำหนดเข้าฉายในวันที่ 22 เมษายน พ.ศ. 2564 แต่เนื่องจากสถานการณ์โควิด-19 ที่ระบาดในช่วงนั้น จึงต้องเลื่อนกำหนดฉายออกไป และเข้าฉายจริงเมื่อวันที่ 11 พฤศจิกายน 2564
ในปี 2564 วชิรวิชญ์ ได้รับบทนำคู่กับ ต้นตะวัน ตันติเวชกุล ในเรื่อง F4 Thailand: Boys Over Flowers หัวใจรักสี่ดวงดาว ผลงานรีเมคสร้างจากหนังสือการ์ตูนญี่ปุ่นชื่อดังเรื่อง Hana Yori Dango ที่ได้รับการถ่ายทอดเป็นซีรีส์ฮิตมาแล้วทั่วเอเชีย เวอร์ชันไทย โดยออกอากาศทุกวันเสาร์ เวลา 20:30 น ทางช่อง GMM25 และออกอากาศตอนแรกในวันที่ 18 ธันวาคม พ.ศ. 2564 โดยทาง GMMTV ได้จัดงาน “F4 THAILAND : หัวใจรักสี่ดวงดาว BOYS OVER FLOWERS FRIST PREMIERE" ให้แฟนๆ ผู้โชคดีเข้าร่วมชมซีรีส์ตอนแรกไปพร้อมกับทีมนักแสดงนำและผู้กำกับ ณ โรงภาพยนตร์ SF World Cinema เซ็นทรัลเวิลด์
ในปี 2565 วชิรวิชญ์ ได้รับบทนำคู่กับ ดาวิกา โฮร์เน่ ในเรื่อง คืนนับดาว ออกอากาศทางช่อง GMM25 และได้รับบทนำเป็น "โต้ง" หนุ่มนักดนตรี คู่กับ กัญญาวีร์ สองเมือง ในซีรีส์เรื่อง Good Old Days ร้านซื้อขายความทรงจำ ตอนที่ 4 Our Soundtrack (Episodes ที่ 7 และ 8) ฉายครั้งแรกผ่านช่องทางสตรีมมิง Disney+ Hotstar ก่อนจะนำมาออกอากาศอีกครั้งทางช่อง GMM25 ในภายหลัง
ในปี 2566 วชิรวิชญ์ จะมีโปรเจคท์ภาพยนตร์เรื่อง "The Interest ผ่อนรักนอกระบบ" คู่กับ ญาญ่า อุรัสยา เสปอร์บันด์ กำกับโดย วาสุเทพ เกตุเพ็ชร์ จาก ภาพดีทวีสุข โดยได้มีการเปิดตัวโปรเจคท์เป็นครั้งรกในงาน “GMMTV 2023 : DIVERSELY YOURS” เมื่อ 22 พฤศจิกายน 2565
วชิรวิชญ์มีความรักในเสียงดนตรีมาตั้งแต่เด็กเนื่องจากครอบครัวทำโรงเรียนสอนดนตรี เขาจึงสามารถเล่นเครื่องดนตรีได้ทั้ง กีต้าร์ เปียโน เบส และกลอง หลังจากได้ออดิชั่นเข้าสู่จีเอ็มเอ็มทีวี เขาได้มีการคัฟเวอร์เพลงดังลง GMM25Thailand youtube ในชุด Song After Six จนกระทั่ง มีนาคม 2563 วชิรวิชญ์ออกซิงเกิ้ลแรกในชีวิตในสังกัด GMMTV Records เป็นเพลงประกอบละคร เพราะเราคู่กัน คือ "คั่นกู" เพลงขึ้นอันดับ 1 ชาร์ตประจำสัปดาห์ของจูกซ์ได้ และเพลง "ตกลงฉันคิดไปเองใช่ไหม" วชิรวิชญ์ ชีวอารี ร่วมกับ เมธวิน โอภาสเอี่ยมขจร ได้จัดแฟนมีตติ้งครั้งแรก Global Live Fan Meeting เมื่อ 21 มิถุนายน มีผู้เข้าชมจาก 93 ประเทศทั่วโลก
ปลายเดือนกรกฎาคม วชิรวิชญ์ ออกซิงเกิ้ลเพลง With A Smile เป็นคัฟเวอร์ของวงร็อคระดับตำนานของฟิลิปปินส์ Eraserheads เพื่อเป็นเพลงละคร เพราะเรา(ยัง)คู่กัน ที่ออกอากาศในฟิลิปปินส์ ถือเป็นผลงานในต่างประเทศชิ้นแรกของเขา และมีซิงเกิ้ลคู่กับ เมธวิน ในเพลง ยังคู่กัน (Still Together) ซึ่งเป็นเพลงประกอบละคร เพราะเรา(ยัง)คู่กัน ฉบับที่ฉายในประเทศไทย
กุมภาพันธ์ 2564 วชิรวิชญ์เริ่มมีผลงานจริงจังในฐานะนักร้องโดยการฟีตเจอร์กับ F.HERO ในซิงเกิ้ลแรกเปิดค่าย High Cloud Entertainment ชื่อเพลง Sad Movie 1 เม.ย.2564 วชิรวิชญ์ร่วมงานแถลงข่าวเป็นหนึ่งใน 9 ศิลปิน GMMTV จากโปรเจกต์อัลบั้ม Boys Don't Cry
แบรนด์แอมบาสเดอร์.
ในวันที่ 28 กรกฎาคม 2565 ไบร์ท วชิรวิชญ์ ชีวอารี ได้รับการแต่งตั้งเป็นแบรนด์แอมบาสเดอร์คนล่าสุดของ Burberry และเป็นแบรนด์แอมบาสเดอร์คนแรกแห่งภูมิภาคเอเชียแปซิฟิกตอนใต้อีกด้วย ตั้งแต่ที่วชิรวิชญ์ประสบความสำเร็จอย่างสูงในปี 2563 เรามักเห็นเขาถ่ายแบบให้กับ Burberry รวมถึงสวมใส่ชุดของ Burberry ออกงานสำคัญต่างๆ เสมอ โดยเฉพาะในงานประกาศรางวัลที่เขาเข้าร่วมรับรางวัล วชิรวิชญ์ เริ่มมีโปรเจกต์กับ Burberry ในช่วงปลายปี 2563 โดยเป็น 1 ใน 4 ตัวแทนคนรุ่นใหม่ที่ได้รับการคัดเลือกจาก Burberry ให้ร่วมถ่ายทอดอัตลักษณ์ของตนผ่านเทรนช์โค้ตของ Burberry ร่วมกับ เอเลนอร์ ลี (Eleanor Lee) นักแสดงชาวสิงคโปร์, อฟา แอนฟา (Afa Annfa) นักทัศนศิลป์และผู้วาดภาพประกอบจากฮ่องกง, และ เยลโล่ (YELLOW) นักดนตรีอันเดอร์กราวด์จากไต้หวัน ในปี 2564 วชิรวิชญ์ได้ร่วมโปรเจกต์เพื่อนำเสนอกระเป๋ารุ่น Olympia ให้แก่ Burberry รวมถึงเข้าร่วมนำเสนอแฟชั่นเปิดตัว คอลเล็กชั่น Burberry TB Summer Monogram 2021 ร่วมกับดาราศิลปินในไทยอื่นๆ เมื่อ Burberry เข้ามา Takeover Pina Wake Surf Club ในประเทศไทย ในช่วงต้นเดือนกรกฎาคม 2565 วชิรวิชญ์ได้เข้าร่วมโปรเจกต์สุดพิเศษกับ Burberry ซึ่งนอกจากเขาจะเป็นนายแบบให้กับแบรนด์แล้ว เขายังได้ทำหน้าที่เป็นช่างภาพพิเศษเพื่อถ่ายทอดกระเป๋ารุ่น Lola ให้แบรนด์อีกด้วย นอกจากนี้ วชิรวิชญ์ ยังได้รับเชิญให้เข้าร่วมฉลองในงาน Burberry TB Summer Monogram Takeover ที่ Tanjong Beach Club ที่เกาะเซนโตซา ประเทศสิงคโปร์ ในวันที่ 14 กรกฎาคม 2565 พร้อมดาราศิลปินไทยอีกหลายท่าน ก่อนจะได้รับการประกาศแต่งตั้งเป็นแบรนด์แอมบาสเดอร์ ในวันที่ 28 กรกฎาคม 2565 นอกจาก Burberry แล้ว วชิรวิชญ์ ยังเป็นแบรนด์แอมบาสเดอร์ของ ทรู คอร์ปอเรชั่น, สปาช่า สลิมมิ่ง เซ็นเตอร์, อาดิดาส ประเทศไทย, ซัมซุง ประเทศไทย สำหรับโทรศัพท์มือถือ Galaxy A series และยังเป็น Friend of Kiehl's Thailand อีกด้วย
วันที่ 29 พฤษภาคม พ.ศ. 2563 วชิรวิชญ์ได้เปิดตัวแบรนด์สินค้าของตนเอง ภายใต้ชื่อ "Astro Stuffs"
GlobaLeaks เป็นซอฟต์แวร์เสรี-โอเพนซอร์สสำหรับโครงการรับแจ้งเบาะแสที่ออกแบบมาให้มีความปลอดภัยและตามตัวไม่ได้ ซอฟต์แวร์นี้ถูกพัฒนาโดย Hermes Center for Transparency and Digital Human Rights ซึ่งเป็นองค์กรพัฒนาเอกชนในอิตาลีที่สนับสนุนเสรีภาพในการแสดงออกออนไลน์
ซอฟต์แวร์ดังกล่าวช่วยให้ทุกคนสามารถติดตั้งและดูแลแพลตฟอร์มสำหรับรับแจ้งเบาะแสได้ แม้จะไม่มีความรู้ทางเทคนิคมากนัก
GlobaLeaks สามารถใช้ Tor และ Onion service เพื่อให้บริการได้บนเครือข่ายนิรนาม
สหราชอาณาจักรในโอลิมปิก
ประเทศสหราชอาณาจักร เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1896 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศสหราชอาณาจักร คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ GBR
นับตั้งแต่ประเทศสหราชอาณาจักรส่งนักกีฬาเข้าร่วมการแข่งขันโอลิมปิกครั้งแรก นักกีฬาสหราชอาณาจักรได้รับเหรียญรางวัลรวมทั้งหมด 883 เหรียญ โดยแบ่งเป็น 274 เหรียญทอง 299 เหรียญเงิน และ 310 เหรียญทองแดง
ประเทศจอร์เจียในโอลิมปิก
ประเทศจอร์เจีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1952 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศจอร์เจีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ GEO
นับตั้งแต่ประเทศจอร์เจียส่งนักกีฬาเข้าร่วมการแข่งขันโอลิมปิกครั้งแรก นักกีฬาจอร์เจียได้รับเหรียญรางวัลรวมทั้งหมด 32 เหรียญ โดยแบ่งเป็น 8 เหรียญทอง 7 เหรียญเงิน และ 17 เหรียญทองแดง
ประเทศฝรั่งเศสในโอลิมปิก
ประเทศฝรั่งเศส เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1896 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศฝรั่งเศส คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ FRA
นับตั้งแต่ประเทศฝรั่งเศสส่งนักกีฬาเข้าร่วมการแข่งขันโอลิมปิกครั้งแรก นักกีฬาฝรั่งเศสได้รับเหรียญรางวัลรวมทั้งหมด 840 เหรียญ โดยแบ่งเป็น 248 เหรียญทอง 276 เหรียญเงิน และ 316 เหรียญทองแดง
ประเทศฟินแลนด์ในโอลิมปิก
ประเทศฟินแลนด์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1908 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศฟินแลนด์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ FIN
นับตั้งแต่ประเทศฟินแลนด์ส่งนักกีฬาเข้าร่วมการแข่งขันโอลิมปิกครั้งแรก นักกีฬาฟินแลนด์ได้รับเหรียญรางวัลรวมทั้งหมด 470 เหรียญ โดยแบ่งเป็น 144 เหรียญทอง 148 เหรียญเงิน และ 178 เหรียญทองแดง
ประเทศเอสโตเนียในโอลิมปิก
ประเทศเอสโตเนีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1920 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเอสโตเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ EST
นับตั้งแต่ประเทศเอสโตเนียส่งนักกีฬาเข้าร่วมการแข่งขันโอลิมปิกครั้งแรก นักกีฬาเอสโตเนียได้รับเหรียญรางวัลรวมทั้งหมด 41 เหรียญ โดยแบ่งเป็น 13 เหรียญทอง 11 เหรียญเงิน และ 17 เหรียญทองแดง
ประเทศเซเชลส์ในโอลิมปิก
ประเทศเซเชลส์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1980 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเซเชลส์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SEY
นับตั้งแต่ประเทศเซเชลส์ส่งนักกีฬาเข้าร่วมการแข่งขันโอลิมปิกครั้งแรก นักกีฬาเซเชลส์ได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
ประเทศเซียร์ราลีโอนในโอลิมปิก
ประเทศเซียร์ราลีโอน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1968 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเซียร์ราลีโอน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SLE
นับตั้งแต่ประเทศเซียร์ราลีโอนส่งนักกีฬาเข้าร่วมการแข่งขันโอลิมปิกครั้งแรก นักกีฬาเซียร์ราลีโอนได้รับเหรียญรางวัลรวมทั้งหมด 0 เหรียญ โดยแบ่งเป็น 0 เหรียญทอง 0 เหรียญเงิน และ 0 เหรียญทองแดง
ประเทศแอฟริกาใต้ในโอลิมปิก
ประเทศแอฟริกาใต้ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1904 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศแอฟริกาใต้ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ RSA
นับตั้งแต่ประเทศแอฟริกาใต้ส่งนักกีฬาเข้าร่วมการแข่งขันโอลิมปิกครั้งแรก นักกีฬาแอฟริกาใต้ได้รับเหรียญรางวัลรวมทั้งหมด 86 เหรียญ โดยแบ่งเป็น 26 เหรียญทอง 31 เหรียญเงิน และ 29 เหรียญทองแดง
ประเทศซูดานใต้ในโอลิมปิก
ประเทศซูดานใต้ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 2016 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศซูดานใต้ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SSD
นับตั้งแต่ประเทศซูดานใต้ส่งนักกีฬาเข้าร่วมการแข่งขันโอลิมปิกครั้งแรก นักกีฬาซูดานใต้ได้รับเหรียญรางวัลรวมทั้งหมด เหรียญ โดยแบ่งเป็น เหรียญทอง เหรียญเงิน และ เหรียญทองแดง
การระบาดทั่วของโควิด-19 ในประเทศไทย
การระบาดทั่วของโควิด-19 ในประเทศไทย ดำเนินอยู่ในประเทศไทยตั้งแต่วันที่ 13 มกราคม 2563 และเป็นส่วนหนึ่งของการระบาดทั่วโลกของโควิด-19 โดยประเทศไทยเป็นประเทศแรกที่พบผู้ป่วยยืนยันโควิด-19 รายแรกนอกประเทศจีน การคัดกรองผู้เดินทางเข้าประเทศพบผู้ป่วยประปรายตลอดเดือน ซึ่งเป็นผู้ที่เดินทางมาจากหรือเป็นผู้พำนักอยู่ในประเทศจีนแทบทั้งสิ้น จนเมื่อวันที่ 31 มกราคม 2563 ถึงมีรายงานว่าพบผู้ป่วยที่ติดเชื้อจากการแพร่เชื้อในประเทศเป็นครั้งแรก จำนวนผู้ป่วยยังมีน้อยตลอดเดือนกุมภาพันธ์ 2563 โดยมีผู้ป่วยยืนยัน 40 รายเมื่อสิ้นเดือน แต่จำนวนผู้ป่วยเพิ่มขึ้นมากในกลางเดือนมีนาคม 2563 ซึ่งมีการระบุสาเหตุจากกลุ่มการแพร่เชื้อจากหลายกลุ่ม ซึ่งกลุ่มใหญ่สุดเกิดขึ้นในการแข่งขันชกมวยไทย ณ สนามมวยเวทีลุมพินี เมื่อวันที่ 6 มีนาคม 2563 ผู้ป่วยยืนยันแล้วเพิ่มเกิน 100 คนต่อวัน ในอีก 1 สัปดาห์ต่อมา
การตอบสนองของรัฐบาลต่อการระบาดเริ่มจากการคัดกรองและการติดตามการสัมผัส มีการคัดกรองโควิดตามท่าอากาศยานนานาชาติ ตลอดจนที่โรงพยาบาลสำหรับผู้ป่วยที่มีประวัติเดินทางหรือสัมผัส มีการสอบสวนโรคกรณีที่เกิดกลุ่มการระบาด กระทรวงศึกษาธิการเน้นการเฝ้าระวังตนเอง การรักษาความสะอาดโดยเฉพาะการล้างมือ และการเลี่ยงฝูงชน (หรือใส่หน้ากากอนามัยแทน) แม้บุคคลที่เดินทางมาจากประเทศเสี่ยงสูงจะได้รับคำแนะนำให้กักตนเอง แต่ยังไม่มีคำสั่งจำกัดการเดินทางจนวันที่ 5 มีนาคม 2563 และวันที่ 19 มีนาคม 2563 มีประกาศเพิ่มเติมให้ต้องมีเอกสารการแพทย์รับรองการเดินทางระหว่างประเทศและคนต่างด้าวต้องมีประกันสุขภาพ ปลายเดือนมีนาคม 2563 สถานที่สาธารณะและธุรกิจห้างร้านได้รับคำสั่งให้ปิดในกรุงเทพมหานคร และอีกหลายจังหวัด นายกรัฐมนตรีประยุทธ์ จันทร์โอชา ประกาศสถานการณ์ฉุกเฉิน มีผลวันที่ 26 มีนาคม และมีประกาศห้ามออกนอกเคหะสถานยามวิกาล ตั้งแต่คืนวันที่ 3 เมษายน 2563 พระราชกำหนดสถานการณ์ฉุกเฉินยังสั่งงดจำหน่ายสุราชั่วคราวและให้ประชาชนชะลอการเดินทางข้ามจังหวัด ซึ่งยกเลิกเป็นส่วนใหญ่ในเดือนกรกฎาคมและเปิดสถานศึกษาในเดือนสิงหาคม 2563 อย่างไรก็ดี รัฐบาลยังไม่ยกเลิกสถานการณ์ฉุกเฉิน ต่อมาพบการระบาดของโรครอบใหม่ในจังหวัดสมุทรสาครประมาณกลางเดือนธันวาคม 2563 ซึ่งสงสัยว่ามาจากแรงงานต่างด้าวที่มีการลักลอบพาเข้าประเทศ ทำให้ยอดผู้ติดเชื้อในประเทศเพิ่มขึ้นอย่างน้อยร้อยละ 20 เดือนเมษายน 2564 พบการระบาดใหม่โดยมีคลัสเตอร์ที่ย่านทองหล่อและนราธิวาส
รัฐบาลถูกวิจารณ์อย่างหนักจากการรับมือวิกฤตการณ์ในหลายด้าน ในต้นเดือนกุมภาพันธ์ 2563 หลังเกิดความกังวลต่อการกักตุนและโก่งราคาขายหน้ากากอนามัย รัฐบาลเข้าควบคุมราคาและแทรกแซงการจัดจำหน่าย แต่ยังไม่สามารถป้องกันการขาดแคลนตามโรงพยาบาลต่าง ๆ ได้ และเกิดกรณีอื้อฉาวจากกรณีที่ประชาชนสงสัยว่ามีการฉ้อราษฎร์บังหลวงและการลักเอาจากคลัง นอกจากนี้ รัฐบาลยังถูกวิจารณ์เกี่ยวกับนโยบายข้อกำหนดการเดินทางระหว่างประเทศและการกักโรค ลงมือไม่เด็ดขาดและล่าช้า และการสื่อสารแบบกลับไปกลับมา การสั่งปิดธุรกิจห้างร้านในกรุงเทพมหานครโดยพลัน ทำให้คนงานหลายหมื่นคนเดินทางกลับภูมิลำเนา ยิ่งทำให้เสี่ยงต่อการแพร่เชื้อเข้าไปอีก สะท้อนภาพความล้มเหลวของการประสานงานระหว่างหน่วยงานต่าง ๆ อีกด้านหนึ่ง ประเทศไทยค่อนข้างประสบความสำเร็จในการควบคุมโรคระบาด โดยมีปัจจัยเกื้อหนุนได้แก่ โครงสร้างพื้นฐานด้านสาธารณสุขที่ทนทาน ในการระบาดระลอกหลัง ไม่มีมาตรการล็อกดาวน์ทั่วประเทศแต่ใช้วิธีกำหนดมาตรการตามพื้นที่เสี่ยง พร้อมกับมีมาตรการช่วยเหลือด้านเศรษฐกิจลดลงมาก
แผนการกระจายวัคซีนในประเทศเน้นการนำเข้าวัคซีนซิโนแวคและใช้วัคซีนแอสตราเซเนกาที่ผลิตในประเทศเป็นหลัก ทางการสั่งซื้อวัคซีนในเดือนพฤศจิกายน 2563 แต่ถูกตั้งข้อสังเกตเรื่องราคา การห้ามเอกชนนำเข้าวัคซีนและความเกี่ยวข้องกับพระบาทสมเด็จพระวชิรเกล้าเจ้าอยู่หัวและเครือเจริญโภคภัณฑ์ นอกจากนี้ การกระจายวัคซีนโดยไม่คำนึงถึงลำดับความเร่งด่วนรวมถึงการเลือกปฏิบัติ การกระจายวัคซีนล่าช้า ความแคลงใจต่อประสิทธิภาพ ผลข้างเคียงของวัคซีนซิโนแวค และการสั่งห้ามนำเข้าวัคซีนยี่ห้ออื่นทำให้เกิดเสียงวิจารณ์อย่างมาก จนมาถึงเดือนมิถุนายน 2564 จึงเริ่มมีการอนุญาตให้นำเข้าวัคซีนยี่ห้ออื่นผ่านหน่วยงานของรัฐ ส่วนจุฬาลงกรณ์มหาวิทยาลัยและมหาวิทยาลัยมหิดลกำลังวิจัยวัคซีนในประเทศ ปัจจุบันยังมีคำสั่งซื้อวัคซีนอีกหลายยี่ห้อแต่จะเข้าประเทศในไตรมาสที่ 4 ของปี 2564
โรคระบาดทำให้เศรษฐกิจของประเทศได้รับผลกระทบหนัก โดยเฉพาะอย่างยิ่งภาคการท่องเที่ยวที่มีความสำคัญ กองทุนการเงินระหว่างประเทศทำนายว่าจีดีพีของไทยจะหดตัวลงร้อยละ 6.7 ในปี 2563 ปรับลดจากเดิมขยายตัวร้อยละ 2.5 รัฐบาลประกาศมาตรการช่วยเหลือหลายอย่าง รวมทั้งการกู้เงินเพื่อกระตุ้นเศรษฐกิจมูลค่า 1.9 ล้านล้านบาท แต่มีผู้ได้รับการช่วยเหลือจำนวนน้อย
ภายหลังการแพร่ระบาดใหญ่เริ่มอ่อนแรงลง รัฐบาลไทยได้ตัดสินใจออกประกาศให้โควิด-19 ถือเป็นโรคประจำถิ่นในประเทศตั้งแต่เดือนกรกฎาคมพ.ศ. 2565 ก่อนตัดสินใจประกาศปรับเข้าสู่ระยะเฝ้าระวังที่ไม่เป็นอันตรายโดยให้มีผลตั้งแต่เดือนตุลาคม พ.ศ. 2565 ซึ่งเป็นผลให้คณะรัฐมนตรีประกาศยุติบทบาทหน้าที่ของ คณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 ลง พร้อมกับการประกาศยุติการใช้ พระราชกำหนดการบริหารราชการในสถานการณ์ฉุกเฉิน พ.ศ. 2548 ที่ใช้ในการควบคุมโรคติดต่อลงพร้อมกัน
มกราคมถึงมีนาคม 2563.
วันที่ 13 มกราคม 2563 พบผู้ป่วยโควิด-19 ที่ได้รับการยืนยันรายแรก ซึ่งนับเป็นผู้ป่วยรายแรกที่พบนอกประเทศจีน โดยเป็นหญิงจีนที่เดินทางมากับกลุ่มทัวร์จากนครอู่ฮั่นมายังท่าอากาศยานสุวรรณภูมิเมื่อวันที่ 8 มกราคม ระหว่างวันที่ 17–31 มกราคม 2563 พบผู้ป่วยโควิด-19 ยืนยันแล้วอีกรวมเป็น 19 คน ในกลุ่มนักท่องเที่ยวจีน โดยพบที่จังหวัดเชียงใหม่ นครปฐม ประจวบคีรีขันธ์และกรุงเทพมหานคร
วันที่ 4 กุมภาพันธ์ รัฐบาลส่งเครื่องบินไปรับพลเมือง 138 คน ที่ติดอยู่ในนครอู่ฮั่นจากมาตรการปิดเมือง
วันที่ 15 กุมภาพันธ์ มีการพบหญิงชาวไทยคนหนึ่งซึ่งเป็นผู้ป่วยรายที่ 35 ทำงานอยู่ในโรงพยาบาลเอกชนแห่งหนึ่ง โดยเป็นกรณีแรกที่ผู้ป่วยเป็นบุคลากรด้านสาธารณสุขในประเทศไทย จากการสอบสวนพบว่า บุคคลนี้มิได้มีการสวมหน้ากากอนามัยและชุดป้องกันขณะให้การรักษาผู้ป่วย ทั้งนี้มีรายงานหลายแห่งออกมากล่าวว่าบุคคลนี้ทำงานอยู่ที่สถาบันบำราศนราดูร ซึ่งไม่ใช่เรื่องจริง และภายหลังมีการชี้แจงโดยกระทรวงสาธารณสุข
ประเทศซิมบับเวในโอลิมปิก
ประเทศซิมบับเว เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1928 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศซิมบับเว คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ ZIM
นับตั้งแต่ประเทศซิมบับเวส่งนักกีฬาเข้าร่วมการแข่งขันโอลิมปิกครั้งแรก นักกีฬาซิมบับเวได้รับเหรียญรางวัลรวมทั้งหมด 8 เหรียญ โดยแบ่งเป็น 3 เหรียญทอง 4 เหรียญเงิน และ 1 เหรียญทองแดง
วัดป่านานาชาติ
วัดป่านานาชาติ  เป็นวัดที่พระโพธิญาณเถร (ชา สุภทฺโท) ก่อตั้งเมื่อ พ.ศ. 2518 อยู่ห่างจากตัวอำเภอวารินชำราบ จังหวัดอุบลราชธานี ประมาณ 15 กิโลเมตร เพื่อเป็นสถานที่ปฏิบัติธรรมสำหรับชาวต่างชาติ
วัดป่านานาชาติเป็นวัดฝ่ายมหานิกาย มีข้อวัตรปฏิบัติเช่นเดียวกับวัดหนองป่าพง โดยยึดปฏิปทาพร้อมทั้งข้อวัตรปฏิบัติของพระโพธิญาณเถร (ชา สุภทฺโท) พระสงฆ์วัดป่านานาชาติจึงเน้นการศึกษาและปฏิบัติวิปัสสนากรรมฐานเป็นหลัก ทั้งในรูปแบบภาษาไทยและภาษาอังกฤษสำหรับชาวต่างชาติ